શહેરના ભાવનગર રોડ ઉપર મનહર સોસાયટીમાં રહેતા વિશાલ ઉર્ફે વિશલો બાલાભાઈ બાવળીયા નામના યુવાને તેના જ સગા ભાઈ સાગર બાલાભાઈ બાવળીયા સામે થોરાળા પોલીસ સ્ટેશનમાં નોંધાવેલી ફરિયાદમાં જણાવ્યું હતું કે વિશાલે અગાઉ 6 મહિના પહેલા નીતાબેન ટાંક કે જેને સાગર બહેન કહે છે જેથી સંબંધના દાવે 40 હજાર હાથ ઉછીના આપ્યા હતા આ પૈસાની અવારનવાર માંગણી કરી હોવા છતાં નીતાબેન આપતા ન હતા જેથી 11 તારીખે ફોન કરીને પૈસા માંગતા 10 હજારની સગવડતા થઇ છે લઇ જા તેમ કહેતા વિશાલે તેણીના ઘરે જઈને પુરા પૈસાની માંગણી કરી ઝઘડો કર્યો હતો થોડીવાર બાદ હત્યાનો ભોગ બનનાર અનિલ અને વિશાલનો સગો ભાઈ સાગર ધસી આવ્યા હતા ત્યારે ત્રણેય વચ્ચે ઝઘડો થતા સાગરે વિશાલને તલવારનો એક ઘા ઝીકી દીધો હતો બાદમાં વિશાલે તલવાર આંચકી લઇ તેના ભાઈને છરી ઝીકી દીધી હતી બીજો ઘા મારવા જતા અનિલ વચ્ચે પડતા તેને બે ઘા ઝીકી દેતા તેનું મોત થયું હતું આરોપી વિશાલને હોસ્પિટલમાંથી રજા આપ્યા બાદ આજે તેણે વળતી ફરિયાદ નોંધાવી હતી